Diari Oficial de la Generalitat Valenciana


Sumari del DOGV 9089, del 21-05-2021 (2021/4868)

Informació pública de la modificació puntual número 37 del Pla general.
-----------------------------------------------------------------------

### Dades del document

Número de DOGV
:   9089

Data del DOGV
:   21-05-2021

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2021/4868


Data del document
:   04-05-2021

Organisme emissor
:   Ajuntament de Petrer

Tipus de document
:   Anunci

Descriptors 

:   * Petrer
    * administració local
    * pla d'urbanisme

Informació pública de la modificació puntual número 37 del Pla general. [2021/4868]  
En compliment del que es disposa en l'article 57 de la Llei 5/2014, de 25 de juliol, de la Generalitat, d'ordenació del territori, urbanisme i paisatge, es publica l'acord adoptat per l'Ajuntament ple, en la sessió celebrada el dia 29 d'abril de 2021, en relació amb la modificació puntual núm. 37 del Pla general de Petrer que, textualment, en la part dispositiva diu:  
«Primer. Sotmetre a informació pública la modificació puntual núm. 37 del Pla general de Petrer, redactada pels serveis tècnics municipals, que té per objecte eliminar una illa residencial existent situada a la cantonada de l'avinguda de Joaquín Poveda i carrer de l'Eixida del Guirnei, per a la qualificació com a zona verda i en part com a xarxa viària de l'ordenació secundària, durant el termini de 45 dies, mitjançant un anunci publicat en el Diari Oficial de la Generalitat Valenciana i en premsa escrita de gran difusió a la localitat, perquè els interessats hi puguen presentar les al·legacions i suggeriments que estimen oportuns.  
  
La documentació es podrà consultar a les dependències municipals en horari d'oficina o en la pàgina web de l'Ajuntament (http://www.petrer.es/concejalias/urbanismo).  
Segon. Sol·licitar informes de les administracions públiques amb competències que puguen veure's afectades per l'objecte de la modificació.  
Tercer. Suspendre, en els termes de l'article 64 de la LOTUP, la tramitació i l'atorgament de llicències d'obres, instal·lació i ambientals, en l'àmbit objecte del document de planejament que s'exposa al públic, excepte aquelles llicències que siguen compatibles amb l'antiga i la nova ordenació.»  
Cosa que es publica per a coneixement general, i s'indica que, contra els apartats primer i segon, d'acord amb l'article 112 de la Llei 39/2015, d'1 d'octubre, del procediment administratiu comú de les administracions públiques, com que el present acte és de mer tràmit, no és possible la interposició de recurs, sense perjudici de mostrar-hi oposició, perquè siga considerada, en la resolució que pose fi al procediment, formulant-hi les al·legacions i presentant els documents i justificacions que estimen pertinents.  
Contra l'apartat tercer pot interposar, amb caràcter potestatiu, indistintament i alternativament, els següents recursos:  
- De reposició, davant el mateix òrgan que l'ha dictat, en el termini d'un mes, a partir de l'endemà del dia que se li notifique, considerant prorrogat l'endemà hàbil el termini marcat quan l'últim dia recaiga en dissabte.  
- Contenciós administratiu, davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptats des de l'endemà del dia que se li notifique, i en el supòsit d'haver interposat amb anterioritat el de reposició, comptats a partir de la notificació de la resolució expressa o de la desestimació presumpta, i s'entendrà desestimat a falta de resolució i notificació expressa en el termini d'un mes des de la interposició, sense que per a la interposició d'aquest recurs jurisdiccional córrega termini el mes d'agost.  
Tot això, sense perjudici de poder utilitzar altres mitjans d'impugnació si ho estima convenient, i del que es preveu respecte a la competència territorial dels jutjats i tribunals d'aquest ordre que estableix l'article 14 de la Llei 29/1998, de 13 de juliol.  
  
Petrer, 4 de maig de 2021.- L'alcaldessa: Irene Navarro Díaz.